

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 24.septembrī **Nr.431**

(prot. Nr.37, 21.§)

**Par nekustamā īpašuma Smilšu ielā 92, Daugavpilī, daļas nodošanu**

**bezatlīdzības lietošanā invalīdu sporta biedrībai „SOLIS PLUS”**

Pamatojoties uz likuma „Par pašvaldībām” 14.panta pirmās daļas 2.punktu, otrās daļas 3.punktu, 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas ceturto prim punktu, trešo, trešo prim, piekto un sesto daļu, izskatot invalīdu sporta biedrības “SOLIS PLUS” 2020.gada 20.augusta iesniegumu (reģistrēts Daugavpils pilsētas domē, turpmāk – Dome, 24.08.2020. ar Nr.1681/1.2.-6) ar lūgumu piešķirt lietošanā neapdzīvojamo telpu Smilšu ielā 92, Daugavpilī, uz pieciem gadiem, kas ir nepieciešama biedrības darbības nodrošināšanai: invalīdu integrācijas sabiedrībā nodrošināšanai, t.sk. invalīdu sociālo, sadzīves, sporta un kultūras vajadzību apmierināšanai, aktīvas atpūtas un izglītojošo pasākumu organizēšanai, sadarbībai ar bērniem un jaunatni, ņemot vērā Valsts ieņēmumu dienesta 2019.gada 10.maija lēmumu Nr.30.6-8.71/167663 par sabiedriskā labuma statusa piešķiršanu invalīdu sporta biedrībai “SOLIS PLUS” darbības jomās – labdarība; sabiedrības, it īpaši trūcīgo un sociāli mazaizsargāto personu grupu, sociālās labklājības celšana, Domes budžeta iestādes “Kultūras pils” 2020.gada 25.augusta vēstuli Nr.1.7/52 “Par Kultūras pils telpas nodošanu lietošanā” (reģistrēta Domes Īpašuma pārvaldīšanas departamentā 25.08.2020. ar Nr.2417/5.1.-1) un to, ka neapdzīvojamā telpa 37,7 m2 platībā ir brīva, par ko informācija ir publicēta Daugavpils pilsētas pašvaldības tīmekļvietnē www.daugavpils.lv, kā arī Domē un iestādē nav saņemti citu pretendentu pieteikumi, Domes Īpašuma komitejas 2020.gada 17.septembra atzinumu, Domes Finanšu komitejas 2020.gada 17.septembra atzinumu, nepieciešamību nodrošināt Daugavpils pilsētas pašvaldībai piederošā nekustamā īpašuma efektīvu pārvaldību un labas pārvaldības principu ievērošanu, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Nodot bezatlīdzības lietošanā sabiedriskā labuma organizācijai – invalīdu sporta biedrībai “SOLIS PLUS”, reģistrācijas Nr.40008277843, juridiskā adrese: Piekrastes iela 41-23, Daugavpils, turpmāk – Biedrība, Daugavpils pilsētas pašvaldībai piederošā nekustamā īpašuma ar kadastra Nr.0500 005 2018 **Smilšu ielā 92, Daugavpilī,** daļu – neapdzīvojamo telpu 37,7 m2 platībā, kas atrodas ēkas ar kadastra apzīmējumu 0500 005 2018 001 trešajā stāvā (telpu grupas eksplikācijā apzīmēta ar Nr.008-170), un zemesgabala 18016 m2 platībā, kadastra apzīmējums 05000052018, 377/95916 domājamās daļas, turpmāk – Īpašums.

2. Ēkas (būves kadastra apzīmējums 0500 005 2018 001) Smilšu ielā 92, Daugavpilī, 9591,6 m2 platībā, bilances vērtība uz 2020.gada 31.augustu sastāda 2615938,90 EUR (divi miljoni seši simti piecpadsmit tūkstoši deviņi simti trīsdesmit astoņi eiro 90 centi). Zemesgabala (kadastra apzīmējums 0500 005 2018) Smilšu ielā 92, Daugavpilī, 18016 m2 platībā, bilances vērtība uz 2020.gada 31.augustu sastāda 35568,95 EUR (trīsdesmit pieci tūkstoši pieci simti sešdesmit astoņi eiro 95 centi).

3. Īpašums tiek nodots bezatlīdzības lietošanā līdz **2025.gada 30.septembrim**,bet ne ilgāk kā uz laiku, kamēr Biedrībai ir sabiedriskā labuma organizācijas statuss.

4. Īpašuma bezatlīdzības lietošanas mērķis – Biedrības darbības nodrošināšana.

5. Biedrība ir tiesīga izmantot bezatlīdzības lietošanā nodoto Īpašumu tikai šī lēmuma 4.punktā paredzētajam mērķim, lietot Īpašumu tādējādi, lai nepasliktinātu tā stāvokli, kā arī nodrošinātu Īpašuma uzturēšanu un segtu ar tā uzturēšanu saistītus izdevumus.

6. Īpašums ir apmierinošā tehniskā stāvoklī.

7. Biedrībai ir pienākums nekavējoties nodot bezatlīdzības lietošanā nodoto Īpašumu Daugavpils pilsētas pašvaldībai, ja:

7.1. tiek lauzts līgums par Īpašuma nodošanu bezatlīdzības lietošanā pirms lēmuma 3.punktā norādītā termiņa;

7.2. iestājies lēmuma 3.punktā noteiktais termiņš;

7.3. Īpašums tiek izmantots pretēji nodošanas bezatlīdzības lietošanā mērķim;

7.4. Biedrībai ir anulēts sabiedriskā labuma organizācijas statuss.

8. Pilnvarot Domes budžeta iestādes “Kultūras pils” vadītāju parakstīt līgumu par Īpašuma nodošanu bezatlīdzības lietošanā.

Domes priekšsēdētājs *(personiskais paraksts)*  I.Prelatovs